CELEX: 32018D1664
Language: el
Date: 2018-11-06 00:00:00
Title: Απόφαση (ΕΕ) 2018/1664 του Συμβουλίου, της 6ης Νοεμβρίου 2018, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Lietuvos bankas

8.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 278/22
               
            
         ΑΠΌΦΑΣΗ (ΕΕ) 2018/1664 ΤΟΥ ΣΥΜΒΟΥΛΊΟΥ
         της 6ης Νοεμβρίου 2018
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Lietuvos bankas
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
         Έχοντας υπόψη τη σύσταση της Ευρωπαϊκής Κεντρικής Τράπεζας της 4ης Οκτωβρίου 2018 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Lietuvos bankas (ECB/2018/23) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     Η θητεία των εξωτερικών ελεγκτών της Lietuvos bankas έληξε με το πέρας του ελέγχου για το οικονομικό έτος 2017.
                  
               
                     (3)
                  
                  
                     Με σύστασή της της 18ης Μαΐου 2018 (ΕΚΤ/2018/15) (2), η ΕΚΤ πρότεινε τον διορισμό της εταιρείας UAB Deloitte Lietuva ως εξωτερικών ελεγκτών της Lietuvos bankas για τα οικονομικά έτη 2018 έως 2021. Η UAB Deloitte Lietuva δεν αποδέχθηκε τον διορισμό. Είναι επομένως αναγκαίος ο διορισμός εξωτερικών ελεγκτών για τα οικονομικά έτη 2018 έως 2021.
                  
               
                     (4)
                  
                  
                     Το Διοικητικό Συμβούλιο της ΕΚΤ πρότεινε τον διορισμό της εταιρείας UAB Ernst & Young Baltic ως εξωτερικών ελεγκτών της Lietuvos bankas για τα οικονομικά έτη 2018 έως 2021.
                  
               
                     (5)
                  
                  
                     Η απόφαση 1999/70/ΕΚ του Συμβουλίου (3) θα πρέπει επομένως να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 1999/70/ΕΚ η παράγραφος 19 αντικαθίσταται από το ακόλουθο κείμενο:
            
               
                  «19.   Η UAB Ernst & Young Baltic εγκρίνεται ως εξωτερικός ελεγκτής της Lietuvos bankas για τα οικονομικά έτη 2018 έως 2021.».
               
            
         
         
            Άρθρο 2
            Η παρούσα απόφαση παράγει αποτελέσματα από την ημέρα της κοινοποίησής της.
         
         
            Άρθρο 3
            Η παρούσα απόφαση απευθύνεται στην Ευρωπαϊκή Κεντρική Τράπεζα.
         
         
            Βρυξέλλες, 6 Νοεμβρίου 2018.
            
               
                  Για το Συμβούλιο
               
               
                  Ο Πρόεδρος
               
               H. LÖGER
            
         
         
            (1)  ΕΕ C 370 της 12.10.2018, σ. 1.
         
            (2)  Σύσταση της Ευρωπαϊκής Κεντρικής Τράπεζας, της 18ης Μαΐου 2018, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Lietuvos bankas (ΕΚΤ/2018/15) (ΕΕ C 181 της 28.5.2018, σ. 1).
         
            (3)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).